عباس میرزا تبریزده جوان دۆنیادان گئتدی و فتحعلیشاه کی چوخ اوغلان و نویه صاحاب ایدی، عباس میرزانین اوغلون محمدمیرزانی اؤز ایستکینه گؤره ولیعهد ائتدی و اونی تبریزه ولیعهد قصرینه گتدی، فتحعلی شاه ایصفهاندا ۶۳ یاشیندا دۆنیادان گئتدی او ئولندن سونرا اونون اوغلانلاری هرسی بیر یاندا قاریشیق سالدیلار علی میرزاضل السولطان تهرانی آلدی و اؤزونه عادل شاه آد وئردی، حسین علی میرزا فرمان فرما ایصفاهانی آلدی و اؤزون شاه بیلدی و شجاع السلطنه شیرازدا شاه لیق ادعاسی ائتدی. محمدشاه باشدا تبریز قوشونون تئهرانا آپاردی و تهرانی آلدی سونرا شجاع السلطنه نی شیرازدا توتدی وکور ائله دی و فرمانفرمانی ایصفهاندا توتدی وتئهرانا گتدی کی فرمانفرما دا زنداندا نوخوشلوق توتوب ئولدی.